ગાંધીજી વિભાજનના વિરોધી હતા અને કોંગ્રેસના મોટા ભાગના એમના સાથીઓ વિભાજનના તરફદાર થઈ ચૂક્યા હતા. ભૂતકાળમાં પોતાની ધારણાનો સ્વીકાર કરાવવા માટે ગાંધીજી અવારનવાર ઉપવાસનું શસ્ત્ર ઉગામતા. વિભાજનનો વિરોધ કરવા માટે પણ એમણે ઉપવાસનો આશરો કેમ ન લીધો એવા પ્રશ્નના ઉત્તરમાં એમણે કહ્યું છે - ‘હવે મારે કોની સામે લડવું અને શાને અર્થે?’ એમના આ શબ્દોમાં અસીમ એકલતાના જ દર્શન થાય છે - જાણે અર્જુનનો જ આ વિષાદ!